b'\n_START_ARTICLE_\nAnsambel Alojza Grnjaka\n_START_SECTION_\nZasedba\n_START_PARAGRAPH_\nAnsambel Alojza Grnjaka je nastal v zasedbi Alojz Grnjak na harmoniki, Edi Koro\xc5\xa1a na klarinetu in Franc Slavinec na basu. V ansamblu so kot in\xc5\xa1trumentalisti ob Grnjaku in Slavincu v razli\xc4\x8dnih \xc4\x8dasovnih razponih sodelovali tudi Matej Kav\xc4\x8di\xc4\x8d, Rudi Vogrinec in Branko Fifnja. Na za\xc4\x8detku je z njimi prepeval pevski kvartet Marles, nato pa pevca Branko Fifnja in Angela \xc5\xa0krinjar.\n_START_SECTION_\nDelovanje\n_START_PARAGRAPH_\nPred letom 1969 je Grnjak igral na gostijah po Prlekiji in okolici v duetu s klarinetistom Edijem Koro\xc5\xa1o, nato pa se jima je pridru\xc5\xbeil najprej basist Franc Slavinec, zatem pa je \xc5\xa1e istega leta nastal kvintet, s katerim je prepeval pevski kvartet Marles._NEWLINE_In\xc5\xa1trumentalist Branko Fifnja se je ob spremembi pevskega dela iz kvarteta na duet kot pevec pridru\xc5\xbeil Angeli \xc5\xa0krinjar. Na za\xc4\x8detku je skladbe v celoti ustvarjal Slavinec, skupaj jih je napisal 34. Pozneje jih je 29 dodal Grnjak. Po dve sta prispevala Vogrinec in Kav\xc4\x8di\xc4\x8d. _NEWLINE_Ansambel je izdal dve mali in pet velikih plo\xc5\xa1\xc4\x8d. Ena najbolj poznanih pesmi je \xc5\xbdeleznodverska, ki velja za prle\xc5\xa1ko himno. Skorajda ponarodela pa je pesem Na kolinah oziroma bolj poznana pod naslovom Matja\xc5\xa1ek je gujdeka kla._NEWLINE_Po sedmih letih je ansambel znova postal trio s pevcema ali brez. Kot in\xc5\xa1trumentalisti so nastopali Alojz Grnjak, Franc \xc5\xa0krlec in Jo\xc5\xbee Kun\xc4\x8di\xc4\x8d, pevca pa sta ostala Branko Fifnja in Angela \xc5\xa0krinjar. Zaradi tega nadaljevanja ansambla v trio zasedbi nekateri podatki govorijo, da je ansambel deloval kar 64 let, torej prakti\xc4\x8dno vse do Grnjakove smrti leta 2014.'